Okresná prokuratúra Vranov nad Topľou 
Nám. Slobody 5, 093 80 Vranov nad Topľou

Sp. zn. : Pv 558/12/7713	Vranov nad Topľou, 18.9.2013
EEČ : 2-61-122-2013

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov.

Rozhodol: 	prokurátor Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Vranov nad Topľou zo dňa 31.7.2012, spisová značka Pv 558/12/7713, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
XXXXX bol stíhaný na tom skutkovom základe, že ako člen Slovenského rybárskeho zväzu - XXXXX, dňa XXXXX v čase od 00.00 hod. do 03.00 hod. lovil ryby v mieste pod chatou XXXXX, v revíri č. XXXXX na Vodnej nádrži XXXXX, ktorý má v správe XXXXX a je vedený ako kaprový revír a ryby lovil mimo ustanoveného denného času lovu rýb v rozpore s ust. § 12 písm. b/ zák. č. 139/2002 Zb. o rybárstve v platnom znení s poukazom na ust. § 12 ods. 1 písm. c/ vyhlášky Ministerstva Životného prostredia SR č. 185/2006 Z.z., pričom však žiadnu rybu neulovil.    

Uznesením prokurátora Okresnej prokuratúry Vranov nad Topľou zo dňa 31.7.2012, spisová značka Pv 558/12/7713, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
     Uznesením tunajšej Okresnej prokuratúry sp. zn. Pv 558/12-3 zo dňa 31.07.2012 bolo podľa § 216 ods. 1 Trestného poriadku podmienečne zastavené trestné stíhanie obvineného XXXXX vedené pre prečin pytliactva podľa § 310 ods. 1 Trestného zákona, ktorého sa dopustil na tom skutkovom základe ako je to vyššie uvedené.    

     Skúšobná doba podmienečného zastavenia trestného stíhania uplynula dňa 14.08.2013. 

     Dozorujúci prokurátor vyžiadal správu o povesti obvineného počas skúšobnej doby  z miesta trvalého bydliska, z Obvodného oddelenia PZ Hanušovce nad Topľou a taktiež zabezpečil aktuálny odpis z registra trestov. Bolo zistené, že obvinený počas skúšobnej doby viedol riadny život, nie je známy prípad porušenia občianskeho spolužitia. Podľa aktuálneho odpisu z registra trestov obvinený nemá novší záznam. 

     Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

     Podľa § 217 ods. 4  Trestného poriadku právoplatnosťou uznesenia o tom že sa obvinený osvedčil, alebo uplynutím lehoty podľa odseku 2, nastavajú účinky zastavenia trestného stíhania /§ 9 ods. 1 písm. e Trestného poriadku/.

     Vzhľadom na vyššie uvedené bolo potrebné rozhodnúť tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Maroš Kuruc
prokurátor